Tamezgunt Tid-ak n Nna Fa mmi ad yeg Ṛebbi imeẓyanen agi ad teγṛem akw, ad tafem akw axeddim, ad tzewǧem akw, ad tesεum akw arraw-nnwen…ad tesεum akw tislatin! Asmi ad tsεuḍ tislit, a mmi ḥebbu, abaεda ma yella am tγiṛdemt agi i d-bwiγ i mmi, ad ak-terr aman d asawen, imiren ad tezreḍ ismi-s lehlak ma linsiṛ, aṭansyu neγ liner, demmaṛ, acayuḍ n ṭaεbbuṭ…imiren ad tezreḍ; axataṛ tura lahlakat agi γef aydeg ad ak-d-ttmeslayeγ tesneḍ-ten kan di lkaγeḍ, asmi a xeddmen di suṛa-k, ad tezṛeḍ ismawen-nnsen n tidett… imiren a mmi ad smektiḍ Nnana-k Faḍma, nek imiren ad yaγ lḥal arkan iγessan-iw, ad as-teqqaṛeḍ : a ziγ Nana Faḍma mačči d ahaḍi i thaḍ, ziγ tečča-tt tmes, ziγ d nettat i yesεan lḥeq…. tura a mmi ḥebbu lahlakat agi tettwaliḍ-ten kan s uqeṛṛuk, asmi ad k-teč tmes ad tettezzu tasa-k, ad tezṛeḍ. Axataṛ aqeṛṛu ittmeslay s tṛumit, ma d tasa tettmeslay s teqbaylit… imiren xas d Ṭbib ad tettuḍ linsiṛ, aṭansyu d rumatiz, ad teqqareḍ LINIR, DEMMAṚ, ACAYUḌ N TAΕBBUṬ… Ṭbib